Departameti i Shtetit u jep Medaljen e Guximit 10 grave aktiviste
Sekretarja e Shtetit Rajs tha në ceremoni se demokracia nuk mund të vendoset pa fuqizimin e grave
Për të shënuar Ditën Ndërkombëtare të Grave, Departameti amerikan i Shtetit u dha dje Medaljen e Guximit 10 grave nga 8 vende të ndryshme të botës. Ato cilësohen si udhëheqëse në kauzën e mbrojtjes së të drejtave të grave. Qeveria amerikane e përmend shpesh shtypjen e grave nën ish regjimin taleban të Afganistanit. Administrata e Presidentit Bush e cilësoi çlirimin e grave si një nga fitoret e luftës kundër talebanëve. Në vitin 2005, u arrit që me ligj, një në çdo katër vende në Asamblenë e Afganistanit t’i rezervohej grave. Këtë vit, Departamenti amerikan i Shtetit vendosi të nderojë me Medaljen e Guximit 10 gra aktiviste dhe dy prej tyre janë nga Afganistani. Ja si u shpreh Sekretarja e Shtetit Rice në ceremoninë e rastit: ",- tha zonja Rajs. 10 gratë që morën medalje janë: profesoresha Siti Musdal Mulla nga Indonezia, gazetarja Ilze Jaunal-ksene nga Letonia; doktoreshë Samia al-Amoudi, nga Arabia Saudite; politikania Marija Ahme Didi nga ishujt Maldive; mbrotjtësja e të drejatve të njeriut Sara Susana de Valle Trimarco de Veron, nga Argjentina; specialistja për shkencat politike Sundus Abbas dhe politikania nga Iraku Shatha Abdul Razzak Abbous. Tre fitueset e tjera të medaljes janë nga Zimbabveja, ku gratë kanë protestuar për atë që organizata Human Rights Watch e ka cilësuar si një vend me kushte jo të mira sociale, ekonomike dhe për të drejtat e njeriut. Xhenifer Luiz Uilliamsit ja dha medaljen Nënsekretarja amerikane e Shtetit Paula Dobriansky: .", tha Nënsekretarja. Dy gratë afgane u cituan për punën e tyre në mbrojtjen e grave nga dhuna. Aziza Siddiqi shkon fshat më fshat për t’u mësuar grave si t’i mbrojnë të drejtat e tyre. Sekretarja e Shtetit tha se demokracia nuk mund të vendoset pa fuqizimin e grave: ",-tha Sekretarja Rajs. Departamenti i Shtetit ka në plan që çdo vit të nderojë me medalje disa gra, të cilat zonja Rice thotë se përpiqen për të përmirësuar trajtimin që u bëhet grave në botë.//lk